
Visszaélés kábítószerrel bűncselekmény változásai a 2012. évi C. törvényben

Visszaélés kábítószerrel bűncselekmény változásai a 2010. évi C. törvényben című dolgozatomban a jelen 1978. évi IV. törvény a Büntető Törvénykönyvről és a 2013. január 1. hatályba lépő 2012. évi C. törvény rendelkezéseit szerettem volna összehasonlítani, elemezni.
 
Az első fejezetben a szabályozás múltjával foglalkozom. Elsőként a kezdeti időkkel, amikor a társadalomban még nem szankcionálták a kábítószerrel kapcsolatos cselekményeket. Majd a fejezet második felében pedig a különböző egyezményeket ismertetem röviden.
 
Ezt követően a második fejezetben az elkövetési magatartások részletes ismertetésével foglalkozom a bírósági határozatokon keresztül.
 
Majd a harmadik fejezetben összehasonlítom a jelenleg még hatályos 1978. évi IV. törvényt a 2013 januárjától hatályban lépő törvénnyel. Mindezt úgy teszem, hogy a törvényi tényállást részenként vizsgálom meg a jövőbeni szabályozás szerkezeti felépítése alapján. Ezekhez a különböző cselekményekhez saját véleményemet hozzáfűzöm valamint rendelkezésekkel kapcsolatosan felmerült kérdéseket vizsgálom az általam Márián Hajnallal készített interjú alapján.
 
A negyedik fejezet a Prevenciós kutatás címet viseli. Ebben a fejezetben a XVIII. kerületi Kastélydombi Általános Iskolában folytatott interjúról valamint a tanulókkal folytatott beszélgetésemről írok. A kérdések 4 csoportot képeztek. Az első a szülők és a gyermekek közti kábítószerrel kapcsolatos kommunikációra kérdeztem rá. Ezt azért tartom fontosnak, mert az elsődleges magatartási példákat az ember saját szüleitől tanulja. Továbbá lényeges, hogy ne csak az iskolában halljon a kábítószerről, hanem a szülőtől is érezze azt, hogy bizalommal van felé a szülő és ő is merje megosztani a vele történteket esetlegesen, ha már kábítószerhez nyúl merje elmondani.
 
A második kérdéskör témája, hogy mennyire volt rájuk hatással a drog prevenciós előadás, milyen következtéseket vontak le belőle. Mi az, amit esetlegesen hiányoltak, nehezen értettek meg. Harmadik rész az osztályfőnök és az osztály közötti kommunikációról szól.
 
Az utolsó kérdésben azt kérdezem használt-e már kábítószert, és ha igen milyet.
 
Utolsó fejezetben összegzem saját véleményemet azzal kapcsolatban, hogy valóban jó döntés-e, hogy a törvény ilyen magas büntetési tételeket rendel a különböző elkövetésekhez.



